Tänään poimin kyytiin vieraan, jonka nimi on Mary Järnmark.
Jos olet katsonut aiempia jaksoja, -
etupenkillä on istunut Dag Järnmark, -
joka on Maryn mies.
Nyt saamme kuulla Marin puolen -
heidän yhteisestä matkastaan.
Tässä ohjelmassa pääset matkalle ihmisten elämään.
Viemme vieraat kierrokselle makeissa autoissa.
Etsimme käännekohtaa -
ja polttoainetta, joka saa ihmiset kulkemaan ylimääräisen virstan.
Nimeni on Per Åkvist. Tämä on Etupenkillä.
Nostetaan kytkintä.
ETUPENKILLÄ
Voiko katto olla alhaalla? - Voi. Viime kerrasta onkin kauan.
Et pelkää, että kampaus kärsii. - Vähän. Kärsiköön.
Laitan aina paljon suihketta. - Tukkaa on niin paljon, ettei se pysy.
Tänään istun vuosimallin 1970 Mercury Cougarissa.
Kuten näkyy, se on avoauto, jossa on pehmeä kangaskatto.
Iskutilavuus on 351 kuutiotuumaa eli 5,6 litraa.
Moottorissa on 275 heppaa.
Autossa on 3-vaihteinen FMX-automaattivaihteisto.
Auto on Mercuryn vastaus Mustangille.
Mercuryssa on enemmän luksusta kuin Mustangissa.
Tämä on tyypillinen 1970-luvun alun auto.
Siinä on ajovalojen eteen taitettavat suojat -
ja kullanruskea väri.
Nimeni on Mary Järnmark. Mieheni nimi on Dag.
Vartuin kristillisessä kodissa Närkessä Örebrossa.
Teinivuosina janosin valtavasti hyväksyntää.
Monet kokemukset saivat minut kokemaan, etten kelvannut.
Minua kiusattiin vanhempieni uskon takia.
Olin pulska. Oli siis kaikenlaista, minkä takia voi joutua kiusatuksi.
Se lyö ihmiseen sellaisen leiman, ettei kelpaa tai riitä.
Sinulla oli siis tarve saada hyväksyntää. - Todella.
Uskon, että se on jotain, -
mikä ylipäätään vaivaa nykyäänkin nuoria.
Sosiaaliseen mediaan laitetaan itsestään kuvia.
Käytetään suodattimia, jotta näyttäisi tietyltä.
Minun aikoinani oli listoja, oliko suosittu vai ei.
Mikä oli paikka koulussa tai kirkossa.
Aivan. "Olet minun listallani." - Niin.
Minulla oli valtava tarve saada hyväksyntää omassa perheessä, -
kaveripiirissä, pojilta ja kaikessa siinä iässä tärkeässä.
Muutin yläkoulun jälkeen Göteborgiin. Menin töihin erääseen perheeseen.
Kävin paljon ulkona ja tapasin kavereita.
Tapasin muutaman ulkomaalaisen miehen, -
jotka lähtivät minun ja kaverini kanssa kotiin.
Minut pahoinpideltiin rajusti ja raiskattiin.
Minuun iskostettiin, etten ole mitään ja että olin ruma ja huono, -
ja ainoa asia, mihin kelpasin, oli mennä kadulle tienaamaan heille.
Lähdimme kaupungille. He käskivät minun soittaa taksin.
He antoivat hinnaston ja sanoivat, -
miten paljon minulla pitää olla rahaa, kun tapaamme illalla.
Minä lähdin. Olin musertunut. Pyysin lainata puhelinta.
Soitin siskolleni. Hän oli uimassa mutta koki, että pitää lähteä kotiin.
Se oli kaunis päivä.
Hän ja hänen aviopuolisonsa astuivat ovesta, puhelin soi.
Kerroin kaiken ja vain itkin. He hakivat minut ja veivät Örebrohon.
Silloin ei ollut kännyköitä. - Ei niin.
He hakivat minut.
Tulin kotiin Örebrohon. Pelkäsin kuollakseni.
Pelkäsin ulkomaalaisia ylipäätään.
Kun heitä tuli vastaan kaupungilla, väistelin tai juoksin äkkiä myymälään.
Halusin palata seurakuntaan.
Otin hoitaakseni nuorisokokouksen. Nuorille oli suunnitteilla juhlat.
Siihen aikaan tupakoin edelleen.
Pastori tuomitsi sen ja sanoi, että pilaan kaikki nuoret.
Olin huolehtinut juhlista, mutta vain tupakoinnillani oli väliä.
Minut tuomittiin.
Niin minä lakkasin käymästä kokonaan.
Muutin kaupunkiin ja ajauduin porukoihin, -
jotka vetivät amfetamiinia, hasista ja kaikenlaisia huumausaineita.
Aloitit huumeidenkäytön. - Aivan.
Ja siitä sain hyväksyntäni. Se täytti tarpeeni saada hyväksyntää.
En ymmärtänyt silloin, että se ei oikeasti vahvistanut minua.
Mutta pienen hetken koin olevani hieno ja hyvä.
Yksi heistä tutustutti minut myös amfetamiinin myyntiin.
Poliisi pääsi jäljilleni.
He olivat saaneet kiinni välittäjän Örebrossa.
He löysivät minut ja nappasivat minut.
Jouduin tutkintavankilaan. Olin aivan hajalla.
Sitten tuli oikeudenkäynti.
Tapahtui ihme. Syyttäjä, ei puolustajani, sanoi: -
"Tämä tyttö ei parane sillä, että hänet passitetaan Hinsebergiin."
Pääsin sieltä suojeluvalvontaan.
Siitä rikoksesta olisin voinut saada monen vuoden tuomion.
Olin luvannut Jumalalle ja kaikille ihmisille, etten palaa, -
mutta niin vain palasin saman tien Örebrossa samoihin huumepiireihin.
Puolestani rukoiltiin edelleen.
He olivat alkaneet rukoilla tulevan puolisoni puolesta.
Olin yhden kaverini seurassa. Pihaan kurvasi auto kahdella pyörällä.
Autosta nousi söpö poika taivaansinisine silmineen.
Kaverini oli ihastunut häneen.
He olivat olleet samalla luokalla.
Kaverini sanoi: "Sehän on Dag."
Ja siellä kuulin sisimmässäni jotain: "Hän on se."
Ajattelin: "Tämäpä kummallista." Kaverini häneen oli ihastunut.
Menimme kaverini luo. Dag tuli sinne hetken päästä.
Hän oli todella päissään. Hänen paidassaan luki: -
"50 000 alkoholistia ei voi olla väärässä. Juo viinaa."
Niin me tapasimme ensi kerran.
Illalla lähdimme hasiskaupoille. Haimme jotain jostain metsästä.
Istuin edessä, kaverini ajoi. Dag istui takana.
Dag kuvitteli päässään, että teemme hänelle jotain.
Hänellä oli pistooli. Hän aikoi ampua minut. Hän piti sitä niskallani.
En ymmärtänyt sitä kunnolla, mutta sinä iltana aloimme olla yhdessä.
Merkillinen kehitys. - Niin voi sanoa.
Muutimme yhteen ja menimme naimisiin.
Olin raskaana. Dag oli kauhean mustasukkainen.
Muutimme Göteborgiin.
Samassa rapussa asui pariskunta. Heidän lapsensa kävivät pyhäkoulua.
Siellä työskentelivät Bettan ja Sören, ja he olivat uskossa.
Meillä oli siivousfirma, -
ja Sören myi pesuaineita. Hän piti yhteyttä Dagiin ja todisti Jeesuksesta.
He tutustuivat. Sörenistä tuli Dagille vähän kuin isähahmo.
He kutsuivat meidät kokoukseen.
Dag ajatteli, että siellä kerätään vain rahaa.
Menimme eteen. Sain istua tuolissa. He siunasivat ja rukoilivat.
Tunsin, että olin palannut Jumalan luo.
Rukoilin: "Ota Dag kiinni nyt. Muuten et saa häntä koskaan."
Ja koko seurakunta hiljeni.
Dagilta kysyttiin: "Etkö ole uskossa?" Dag sanoi: "En."
Häntä pyydettiin rukoilemaan perässä. Hän sanoi: "Jeesus".
Hän koki valtavaa rakkautta.
Hän täyttyi Jumalan rakkaudella.
Sen kokouksen jälkeen alkoi tapahtua. Dag sai Pyhän Hengen.
Aloimme käydä kaduilla ja kutsua meille ihmisiä.
Muutimme Örebrohon ja perustimme seurakunnan.
Ja sitten eri syistä kaikki romahti. Dag lähti ja jätti kaiken.
Hän oli väsynyt ja uupunut.
Perhe ja kaikki muu jäi yksin minun vastuulleni.
Se oli rankkaa aikaa. Samaan aikaan me rukoilimme tahoillamme.
Hänkin rukoili, että tilanne korjaantuisi.
Ja Jumala kohtasi hänet väkevästi.
Hän tuli takaisin. Palasimme yhteen.
Halusimme mennä uudelleen naimisiin, sillä olimme eronneet.
Häissä monet itkivät. Sisareni vain itki ja sanoi: -
"Minä uskon teihin. Olette rakastuneita."
Kyyneleet vain valuivat. Jumalan läsnäolo oli hyvin vahva.
Koimme, että Hjälmargårdenin kesäkirkossa oli ympäriinsä enkeleitä.
Ja jos nyt tullaan tähän päivään, -
nyt te matkustelette ja palvelette.
Aivan. Dag käy paljon puhujamatkoilla. Olen mukana niin paljon kuin pystyn.
Meillä on paljon torikokouksia.
Tunnemme Herran. Haluamme tehdä tätä niin kauan kuin elämme.
KOLME VIIMEISTÄ KYSYMYSTÄ
Kuvittele, että voisit palata -
lapsuuteesi.
Jos voisit antaa itsellesi neuvon tulevaisuuden varalle, mikä se olisi?
Turvaudu uskoviin. Älä lähde, vaan anna heidän nostaa sinua.
Turvaudu uskoviin. Se on hyvä.
Jos mietit sellaisia, jotka ovat pimeydessä, -
heidän ympärillään on ihmisiä, jotka välittävät.
Minkä neuvon antaisit heille?
Olen kiitollinen mummoille ja vaareille, äideille ja isille, jotka rukoilivat.
Älkää luovuttako.
Olen sanonut monta kertaa seurakunnissa, -
että Jumala toimii aina rukouksen kautta. Mikään ei voi estää sitä.
Kun alamme rukoilla, ihmisen elämä alkaa muuttua.
Ajattele jotakuta, joka katsoo tätä -
ja joka tunnistaa Maryssa itsensä.
Antaisitko hänelle hyvän neuvon, parhaan neuvon?
Muista, että olet arvokas. Jos olet ottanut Jeesuksen vastaan -
mutta pudonnut sivuun, etsi tie takaisin Hänen luokseen.
Turvaudu niihin, jotka nostavat sinua.
Älä usko valheisiin, joita korvaasi ja mieleesi tulee ulkoa.
Turvaudu siihen, mitä Jumalan Sana sanoo.
Tee kaikkesi päästäksesi takaisin.
Ei ole mitään parempaa kuin vaeltaa Jumalan kanssa.
Pidä tiukasti kiinni.
Kuuntele neuvojani. Autan sinua mielelläni. - Hienoa.
Voitko johtaa pelastumisrukoukseen?
Jeesus, kiitos niistä, jotka nyt haluavat ottaa Sinut vastaan.
Isä, Jeesuksen nimessä kiitos, että otat tykösi tämän ihmisen.
Kiitos, että annat anteeksi hänen syntinsä, -
puhdistat hänet kaikesta vääryydestä ja otat hänet vastaan.
Herra, kiitän Sinua siitä Jeesuksen nimessä.
Jos haluat sovitusta, rukoile: "Tunnustan, että tarvitsen Sinua.
Tarvitsen Sinua koko sydämestäni.
Tunnustan Sinut suullani ja uskon sydämestäni." Silloin pelastut.
Kun lausut tämän pienen rukouksen, elämässäsi alkaa uusi aika.
On tärkeää, että opit tuntemaan Jumalan.
Jos et omista Raamattua, lähetän sen sinulle.
Mene sivulle himlentv7.se/Jesus.
Ensi viikolla taas uusi jännittävä vieras. Nähdään!
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Marianne Tenetz